Adja meg a biztonsági mentés beállításait

# Beállítások

# Automatikus mentés

Kapcsolja ezt be, hogy a Déjà Dup automatikusan mentéseket készíthessen. Ez azért javasolt, hogy nehogy elfelejtse. A biztonsági mentések annál hasznosabbak, minél újabbak, így fontos rendszeresen menteni.

# Mentendő mappák

Válassza ki a mentendő mappák listáját. Nyomja meg a Hozzáadás vagy Eltávolítás gombokat a lista módosításához. Ha csak a saját adatait szeretné menteni, akkor az alapértelmezett Saját mappa megfelelő.

# Kihagyandó mappák

Válassza ki a nem mentendő mappák listáját. Nyomja meg a Hozzáadás vagy Eltávolítás gombokat a lista módosításához.

Egyes adatok lehetnek túl nagyok, vagy nem is túlságosan fontosak. Ebben az esetben a kihagyásukkal értékes időt és helyet spórolhat meg.

Néhány mappa alapértelmezetten ki van hagyva:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.steam/root (ez alapesetben figyelmen kívül hagyja ezt: ~/.local/share/Steam)

~/.thumbnails

~/.xsession-errors

/proc

/run

/sys

/tmp

# Tárolási hely

Ezen beállításokkal megadhatja a Déjà Dup által mentéskor és visszaállításkor használandó tárolási helyet:

# Felhő szolgáltatások

Az első néhány tárolási hely különböző cégek felhőszolgáltatásait jelöli. Csekély díj fejében vállalják adatok tárolását. Ezek azért ajánlottak, mert egyszerű módszert kínálnak a telephelyen kívüli adattárolásra (azaz otthonán kívül: adatai katasztrófa vagy lopás esetén is biztonságban vannak).

Ezek a szolgáltatások pénzbe kerülnek. Használatuk előtt körültekintően tájékozódjon áraikról.

# Távoli kiszolgálók

Válassza ki a használni kívánt távoli kiszolgáló típusát, és adja meg az elérési adatokat. Ha ismeri a kiszolgáló URL-címét, akkor az Egyéni hely alatt megadhatja azt is.

# Cserélhető adathordozók

Menthet különböző cserélhető adathordozókra is, például pendrivera vagy külső merevlemezre.

# Helyi mappa

Választhat tárolási helyként helyi mappát is. Ne feledje, hogy a biztonsági mentések elég nagyok is lehetnek, ezért győződjön meg róla, hogy elegendő szabad lemezhelye van.

Ez azért nem ajánlott, mert hardverhiba esetén könnyen elveszhetnek az eredeti és a mentett adatok is.

# Megtartás

Válassza ki a biztonsági mentések tárolásának minimális idejét. Ha úgy gondolja, hogy a mentési fájlok túl sok helyet foglalnak, akkor állítsa kisebbre az értéket. A program működése miatt a fájlok néha egy kicsit tovább is meg lesznek tartva, de előbb sohasem törlődnek.

A biztonsági mentések alapesetben örökké megtartásra kerülnek, de korábban is törlésre kerülhetnek, ha a tárolási hely elkezd kifogyni a helyből.